ORIGINALNA NETFLIXOVA SERIJA
Puštaj!
Možete li pitati gđicu Nolan je li odnijela moje osobne stvari
iz vojvodine spavaće sobe u vojvotkinjine odaje?
Možete li reći Njezinoj Milosti da takvo što neću dopustiti?
Da zaista isporučim poruku?
Ne misliš valjda da ću te primiti u svoj krevet
nakon laži i prijevare?
Bez brige,
bračni odnosi najmanja su mi briga nakon onog što si izvela.
Zašto bi me onda želio zadržati?
Jer si mi supruga.
Običaj je da supruga spava u svojoj sobi kad završi medeni mjesec.
A to je doba itekako za nama, slažeš li se?
Obavijestit ćeš me o uspjehu tvojih bračnih nastojanja.
Ni slučajno ti ne bih tajila istinu o nečem tako važnom.
Vaša Milosti! Upravo je stigla Whistledownica.
-Trebali biste… -Nešto nije u redu?
-Moramo se smjesta spakirati. -Razumijem.
Što se dogodilo?
Moj brat se navodno upleo u skandal.
Moram k svojoj obitelji.
-Trebat će me. -Idem s tobom.
Ovo se tiče obitelji.
Razdvojene spavaonice toleriram. Ali kućanstva ne.
Ne ideš sama dok ne saznamo jesi li trudna.
Zamolite Njegovu Milost da dâ pripremiti najveću kočiju.
Trebam prostora.
Pad u nemilost gđice Marine Thompson
još odjekuje u svakom salonu u gradu.
Samo koji dan od objave,
pokazalo se da su zaruke s Colinom Bridgertonom prijevara.
Jasno, ako se dama osramoti, ne kalja samo vlastito ime.
Poput katrana s Temze
ostavlja strašne mrlje na svima oko sebe.
Budi mirna, ma chérie.
Ovaj skandal mogao bi naškoditi mom debiju.
Možda da ga odgodimo koju godinu!
Tiho. Sve će biti dobro. Samo se smiješi.
Može li smiješak spasiti Featheringtone? Pen i sestre nisu krive!
Ali ugled im je uništen.
Sad radije razmišljaj o svojoj obitelji.
U jednako smo opasnom položaju.
Krasan dan, ledi Richmond, zar ne?
Ta Whistledownica!
Toj se ženi ne želim zamjeriti. Riječi su joj kao Sveto pismo!
Da.
Ali ako može uništiti nečiji ugled…
može ga i vratiti.
Très élégante, gđice Bridgerton! Kakva ćete biti debitantica!
Iako na svijetu nema dovoljno jakog suncobrana
da zaštiti propalu ženu,
posrnula gđica Thompson može se samo nadati da će naći utočište.
-Žalim, miledi, puni smo. -Hitno je.
Dijete mlade dame neće imati kamo!
Sigurno tu i tamo napravite iznimku.
Našla bih mjesta u zamjenu za lijepu donaciju.
Nije li ovo dobrotvorna organizacija?
I takve trebaju sredstva.
Kojih vama ne manjka, pretpostavljam.
Pa…
Stoj!
Stigli smo?
Ne moraš se ponašati kao tamničar!
U idućih sat vremena neću saznati jesam li trudna.
Te laži muče gđicu Thompson! Zašto ne mogu k njoj?
-Coline… -Slušaj, brate.
Ova obitelj pošteđena je sramote samo zato što društvo guta tračeve.
Zbog kolumne nitko ne misli da si ti otac tog djeteta.
Ali približiš li joj se,
smatrat će te odgovornim
i tvoje sestre platit će za to.
-Zar to želiš? -Ne, ali…
-Dobra večer! -Dušo!
Što ćeš ti ovdje?
Zašto blaženo ne uživaš u braku?
Kad sam čula novost, dohrlila sam.
-Usred medenog mjeseca? -Hastings sad proklinje lozu Bridgertona!
Gdje je on?
Otišao je pripremiti kuću.
Sve je pod kontrolom, sestro. Ne trebamo tvoju pomoć.
Znaš da to nije istina!
Daphne može riješiti naše probleme!
Kada društvo vidi da su nam još skloni,
šaputanja možda utihnu.
I vratit ćemo se svakodnevici kao da se ništa nije dogodilo!
Od toga nitko nema ništa.
Glumom da je sve u redu najlakše neuke stjeraš u red.
Zar ne, mama?
Na koji se veliki događaj društvo ovaj tjedan sprema?
Na neki sigurno!
Kraljica poziva na ručak.
Vojvoda i ja sigurno ćemo biti dobrodošli.
Uz malo sreće,
o našem povratku u London toliko će se naklapati
da neće imati snage za druge teme.
Hvala što ste sve riješili za mene!
-Zaista si se htio oženiti njome? -Jesam.
Onda smatrajmo da si imao sreće
što ne uzimaš neznanku.
-Nije neznanka! -Jest, brate.
-Whistledownica je zna bolje od tebe. -Ona zna sve!
Imaš sreću što si to saznao sad, a ne nakon vjenčanja!
Možda sam budala,
ali srce mi ne sluša samo logiku.
Kad pomislim na nju, samo želim biti blizu nje, s njom.
Usprkos svemu drugom.
Poznato mi je to ludilo.
Ali ne možeš ići k njoj.
Leandar je plivao iz Abida u Sest svake noći u potpunome mraku
samo da vidi dragu.
Leandar se tako izgubio i utopio.
Bar tako ide priča.
Je li se nešto dogodilo
u Clyvedonu?
Ako baš moraš razgovarati s njom,
mogu dogovoriti sastanak. Uz pratnju, naravno.
Hvala ti. Vidjet ćeš da je ne volim uludo.
Uvijek si brzo učio, prijatelju.
Ali moram čuvati energiju za ekshibiciju, a ne trošiti je na tvoje probleme.
Predat ćeš mi se?
To ti nije dobro za ekshibicijski meč.
Ovako napaljen nisi bio
otkako si predao ključeve vojvodstva.
-Ne želim o svom vojvodstvu! -U redu.
Vjerojatno ne želiš ni o medenome mjesecu.
Nije se ništa dogodilo!
Onda ti supruga zbog toga nije presretna.
Ne brini se ti za osjećaje moje supruge.
A ni djela!
Nema ni razuma ni logike, zar ne?
-Što? -Brak.
I ti ne možeš ama baš ništa.
Prisegao sam.
Vidiš što hoću reći?
Zaista brzo učiš.
Još si budna?
Vidio sam te!
Kraljica ovaj tjedan organizira ručak.
Moramo ići s mojim bratom da pokažemo da ga podupiremo.
Gdje si cijelu noć?
Mislio sam da te to nije briga.
Zar će nam brak zaista na ovo nalikovati?
Da si po cijele noći vani bogzna s kim?
S kim? Vrijeđaš me.
Ni tri tjedna nakon vjenčanja misliš da sam nevjeran.
Zar je to tako teško zamisliti?
Znamo na kakvu ste glasu.
A u naš brak očito više ne vjerujete.
Ne vjerujem?
To sam rekla.
Zaista to misliš?
-Simone! -Daphne.
Želim te!
Idemo li u spavaću sobu
da završimo što smo započeli?
Ne.
Što će biti s nama? Simone!
Ako si trudna, ostat ću i oboje vas uzdržavati.
A ako nisam?
Onda ćemo samo nominalno ostati u braku.
Imat ćeš sve što se doliči vojvotkinji, naravno.
Ali ja ti više neću smetati.
Živjet ćemo potpuno razdvojeno.
Ovo ne može tako. I neće. Razumiješ?
Više si ne vjerujemo?
Da, Vaša Milosti, dobro razumijem.
Gđice Thompson!
-Hvala što ste došli. -Nisam znala da mogu odbiti.
Moj brat vas želi vidjeti.
A ja želim izbjeći da se novi skandali vežu uz ime moje obitelji.
Ostat ću vas ovdje nadgledati.
Marina, reci mi da Whistledownica nema pravo!
To nije istina.
Istina je.
Ti si… trudna?
Ne razumijem. Trebali smo se vjenčati. Rekla si da me voliš.
-Coline, silno te cijenim. -Cijeniš?
Okrutna si što ovako govoriš o prijateljskoj naklonosti
kao da se nisi teško ogriješila o mene!
Ne govorite o grijehu!
Nisam došla da me posramite. Ni vi ni itko drugi!
Nisam znala što bih.
Zla ili ne, mislila sam da to moram.
Nitko mi nije pomogao niti mi pokazao drukčiji put!
Nisam imala izbora!
Morala sam se udati, a vi ste mi jedini pružali tračak nade u sreću.
Da budem polaskan?
Smatram se sretnikom što ste me izabrali,
lagali mi, pokušali me na prijevaru uvući u brak?
Posljednji put se opraštam od vas.
Znate li što je najokrutnije?
Da ste mi došli i rekli u kakvoj ste situaciji,
oženio bih se vama ne trepnuvši.
Toliko sam mislio da sam zaljubljen.
Ali sad vidim da je sve bila laž.
Sad bih se htjela vratiti kući.
Ne želimo da budete povezani s novim skandalom.
Kočija čeka. Moramo se pripremiti za ručak kod kraljice.
Naravno.
Zar ovo nije krasno? Svi smo opet zajedno!
Da! Češće izazivajmo skandale!
-Vojvotkinjo, izgledate divno. -Zaista ste ljubazni.
Nije li sjajno biti u braku?
I radost i čudo!
Mjesta! Morate li svi nahrupiti kao ovce na korito?
Stavila sam sto gvineja
na nasljednika u roku od godine!
Jeste li već trudni?
Ulažemo mnogo truda u tom smjeru, Vaše Veličanstvo.
Da nam kraljica bude zadovoljna.
Računam na to!
Tako si prirodno dvoličan!
Učio sam od najboljih!
Nedostajali ste mi u ateljeu!
Dođite opet na crtanje.
Kao što rekoh, napredak ovisi samo o vježbi.
Bar mu je to izlika
što dolazi umrljan bojom na najčudnijim mjestima!
Jeste li kod mene upoznali Wetherbyja?
-Upoznat ću vas. -Ne, hvala.
Vidim da me majka treba. Doviđenja!
Njezino Veličanstvo vas treba.
Mene? Sad?
Tko je ona?
-Molim? -Whistedownica!
Dala sam vam zadatak da je otkrijete!
Vjerujte, kanim je locirati i ljuta sam na sebe
što još nisam otkrila tko je. Mislila sam…
Nedovoljno brzo! Strpljenje mi je ograničeno.
Želim odgovor. To vam zapovijeda kraljica.
Naravno.
Veličanstvo.
Znači, vratili ste se!
U pravi čas!
Kad vam je brat tema govorkanja.
Ma to je obična slučajnost, ledi Danbury.
Ide vam po planu.
Nisam čula ni riječ
o nezgodnoj vezi g. Bridgertona s malom Thompsonicom.
Gotovo zaboravih!
Organiziram zabavu na koju bih htjela da dođete.
Obožavamo dobre zabave!
Ne znam kad ćemo prihvaćati pozivnice.
Pozivnica je za jednoga.
Samo za vas, Vaša Milosti.
Posebna soareja za udane dame iz društva.
Vi ste najnovija članica!
Kako se samo usudi!
Nakon što su pokušali smjestiti g. Bridgertonu da se oženi trudnicom!
Pen…
Kako se držiš? Je li doma grozno?
Nitko nas nije posjetio tri dana. Majka tvrdi da smo propali.
Ali što je s Colinom? Je li shrvan vijestima?
Povrijeđen mu je ponos, ali dobro je.
Gospoda uvijek prođu dobro.
Nisi čula što ljudi govore.
Ledi Whistledown je pretjerala.
Zar joj se ne diviš?
Ne kad okalja ime moje najbolje prijateljice!
Kad otkrijemo tko je, nagovorit ćemo je
da objavi demanti i vrati vam ugled.
Sve će opet biti dobro.
Draga ledi Bridgerton, nije li strašno
što nas je obje prevarila ta spletkarska drolja?
Gđica Thompson zloupotrijebila je moju dobrotu
nakon što sam je primila k sebi!
Vjerujte mi,
nisam imala pojma…
Ledi Featherington, molim da odete.
-Ali imam pozivnicu! -Više ne.
Sigurno želite izbjeći daljnje neugodnosti.
Neka nauče.
Što da nauče?
Da ne sude da ne bi bili suđeni?
Nešto te muči.
Sad si odrasla žena, ali još sam ti majka
i mogu ti dati savjet.
Brak ima svojih radosti,
ali donosi i osobita iskušenja.
U tome imaš pravo.
Brak mi nije savršen.
Reci mi onda što je. Možda ti mogu pomoći.
Ili ćeš me otpraviti
s još nejasnih metafora i otrcanih komentara.
Dušo, samo ti pokušavam pomoći.
Znaš što mi je moglo pomoći?
Da si me majčinskim savjetom zaista pripremila na udaju.
Kako to misliš?
Mislim da si me poslala u svijet kao potpunu neznalicu!
Naučila si me kako da glumatam,
ali ništa o stvarnom životu u braku
ni o bračnim odnosima!
Da si me uputila u ono što je zaista važno,
da sam znala pravu istinu, možda bih…
Daphne!
Vrućina!
Vojvotkinji je teško.
Svi su nas danas ismijavali, prijezirno se odnosili prema nama,
vašom krivnjom!
Kako bih ja mogao biti kriv? Uopće nisam bio ondje.
Da nema vaše navike,
riješili bismo se gđice Thompson čim smo saznali.
Ovo se ne bi dogodilo.
Miledi!
Došla je vojvotkinja od Hastingsa.
Drago mi je što ste nas posjetili!
Vaša majka na ručku je bila vrlo uzrujana.
Ali ako ste došli objasniti…
Trebam gđicu Thompson.
Nasamo.
Pa…
Ako vam išta znači, žao mi je. Vaš brat je silno drag.
Ne morate…
Ja se vama ispričavam.
Meni?
Pogrešno sam vas procijenila. Ono što ste mislili da morate učiniti…
Razumijem vas.
-Da bar nije tako ispalo. -Ne mislite samo vi tako.
George je bio vojnik.
Ali bio je nježan i drag.
Bio je savršen.
Mislila sam da ga volim.
A onda sam iznenada izgubila mjesečnicu
i shvatila da sam trudna i…
Sama.
Kako se preziva Sir George?
Znate li gdje je stacioniran? Pukovniju?
Zašto, Vaša Milosti?
General Langham i supruga su u Londonu.
Možda bih mogla razgovarati s njima
da pronađemo Sir Georgea.
Čemu? George ne želi biti sa mnom.
Pa zar želite biti sami?
Bez položaja, zaštite, bez ikoga da uzdržava vas i dijete.
Pa sve je bolje od toga!
Zašto bi on odlučivao o vašoj sudbini
ako očito ne mari za ishod? On je kriv!
Možda ga nagovorim da se vrati
i preuzme odgovornost za vas i dijete.
Zašto biste morali snositi kaznu za njegov zločin?
Zaista mislite da to možete?
Vjerujte mi, gđice Thompson,
mogu više nego što vi mislite.
WILL MONDRICH PROTIV RAYA PEARSONA
Pobijedio sam najbolje i vjerujem da će tako biti i dalje.
Moje ekshibicije su tražene, ali skupe su i zato…
Ja nisam ulagač.
Imam na umu unosniji prijedlog.
Da se vi i ja nekako dogovorimo
oko ishoda vaše iduće borbe?
Žao mi je što ste tratili vrijeme, milorde,
ali bilo bi najbolje da odete.
Saslušajte me.
Biste li radije ovisili o uspjehu poslovnog pothvata,
koji može propasti, ili sigurno uložili?
Ako izgubite idući meč,
ja ću se tako okladiti na protivnika
da će pola mog dobitka doživotno osigurati vašu obitelj.
Svoju čast ne prodajem.
Ulagača s razlogom imate sve manje.
Izvođač ste, obični zabavljač.
Rado se mi kladimo na uspjeh vaših šaka,
ali nitko vas neće doživljavati kao ozbiljnog poslovnog čovjeka.
Znam da ste borac u duši.
To ste vjerojatno naslijedili od oca.
Bio je vojnik, zar ne?
Pobjegao je iz kolonija nakon služenja pod Dunmoreom.
Mislite li da je htio slobodu
samo kako bi mu sin postao iznureni boksač
koji posrće po ringu kako bi nahranio obitelj?
Ne spominjite moju obitelj!
Naravno. Ispričavam se.
Samo sam htio reći da i ja ovo radim za obitelj.
Jedan dogovor i svi naši problemi nestaju.
Samo tražim da razmislite.
Bar to!
Silno ste traženi otkako ste se vratili! Utapamo se u posjetnicama.
Ledi Danbury traži da dođete na zabavu u četvrtak.
Skup udanih dama!
Mogu misliti što će me sve pitati!
Reći ću lakaju da vas je putovanje iscrpilo.
-Vaša Milosti. -Vaša Milosti.
Hoće li možda kod ledi Danbury biti i generalova supruga?
Gđa Langham?
Navodno voli izlaske.
Onda javite da ću rado doći.
Vaša Milosti!
Dobro došli u moju jazbinu poroka.
Već poznajete ledi Trowbridge,
ali jeste li upoznali Lucy Granville?
A ovo je Kitty Langham.
Generalova supruga, da.
Zaista mi je drago.
Nemojte samo zuriti! Podijelite vojvotkinji karte!
Naučit ćemo vas pravila.
Žena prvo dâ bračne zavjete, a zatim joj mi, kockarice, uzmemo krepost.
Ako joj je muž išta od nje ostavio.
Bez brige!
U svakom krugu morate samo staviti svoj žeton
na kartu koju mislite da će djeliteljica okrenuti.
Moje dame, stavite uloge.
Ovo otupi bol zbog gubitka.
Vojvotkinja brzo uči!
Sigurno će za čas pohvatati konce.
Treba samo malo vježbe i upornosti.
Dobra večer!
-Smiješno je što te ovdje vidim. -Silno sam komičan!
-Izbjegavaš me. -Sada ti zbijaš šale!
Ako me ne izbjegavaš, možemo li skupa nešto popiti?
-Trebam veliku čašu. -U redu.
Grof bi me ubio da zna koliko sam izgubila!
Grof ima samo dvije godine!
Onda imam sreće, zar ne?
Očito me prati početnička sreća.
Partija još nije gotova, Vaša Milosti.
Nego, gđo Langham…
Kitty, molim vas.
Imate pravo na to kad ste mi uzeli toliko novca!
Onda Kitty.
Tražim jednog vojnika za prijateljicu.
Bi li mi tvoj muž mogao pomoći?
To ga morate sami pitati. Rijetko je kod kuće.
Žao mi je.
Zašto?
Idealno je živjeti zasebno od supruga!
Imam sve slobode braka,
a ne moram podnositi njegovo društvo.
A djeca? Zar im otac ne nedostaje?
Kako da im nedostaje ako ga i ne poznaju?
Zaboravljate da je vojvotkinja još u početnom bračnom zanosu.
Da! Slavni brak iz ljubavi!
Ne obazirite se na mene.
Vama vojvodino društvo sigurno nije teret.
Mogu vam reći kamo da pišete. Mome mužu.
Možda vam general i odgovori!
Niste mu vi žena!
Vojvotkinjo, opet ste dobili!
Kad vidim kako se zabavljate,
vi mi izgledate kao pobjednica, ledi!
Da, slažem se!
Još!
Lijepa boja. I mjehurići…
Baš kako treba.
Znaš, volim ja dobar vinjak. Ali katkad čovjeku paše samo pivo.
Hoćeš li više prijeći na stvar?
-Ne znam o čemu govoriš. -Znaš.
Točno. Znam.
Znam i da si napravio pogrešku s mojom sestrom.
A po čemu si to zaključio da sam ja pogriješio?
Dobro poznajem svoju sestru.
Iako je neobično sposobna,
nije sposobna baš ovako zajebati.
Nikada vam ne dojadi gluma da ste savršeni?
Umorim se dok vas gledam!
Možda nismo, ali održavamo obećanje.
Nemaš pojma! Trudim se održati riječ!
Trudim se…
-Ne bi ti to razumio. -Kako to misliš?
Kamo god ideš, za sobom ostavljaš prekršena obećanja.
Jesi li zaštitio Daphne od Berbrookea?
A tvoje ljubavnice?
Još se viđaš s opernom pjevačicom?
Osuđuješ me,
a ne znaš odgovornost glave obitelji jer nisi imao obitelj.
Sad mi je Daphne obitelj i to će ostati.
Premda, nažalost, nikad neću postići ideal koji vi svima pokazujete.
Žalosno je što je tvoj otac bio toliko odsutan
da ti nije primjerom pokazao kako voditi kuću.
Gledajući tebe, izgleda teško.
-Molim? -Stalno se mučiš.
Ne možeš ti to.
Nisi dorastao svojoj odgovornosti,
obećanju koje svaki prvorođenac daje ocu prije smrti.
Misliš li da te sada gleda? Da ga je stid?
Da se srami onog što si učinio?
Da mi je znati što bi rekao bivši vikont!
Smirite se! Pustite ga!
Pustite ga na miru! Smirite se! Dosta!
Zbog treninga s Willom postao sam pregrub.
-Da pozovem Jeffriesa? -Ne.
Daj, ja ću.
Uz četvoricu braće, ne možeš ni zamisliti koliko sam gadnih rana zbrinula.
Zašto mi se ne želiš dati?
Daphne…
Dijete bi bilo blagoslov!
Zašto si tako nepopustljiv?
Jer sam se davno zakleo da nikad neću biti otac.
Ne razumijem.
Mom ocu
bio je važniji nastavak loze Hastingsa
od ičeg drugog.
Od moje majke.
I od mene.
Zato sam se zakleo
da mu je sve uzalud.
I da loza umire sa mnom.
Znači, sve ovo je zbog nekog zavjeta?
I meni si se zavjetovao. Ili si zaboravio na vjenčanje?
Rekao sam ti…
Rekao si mi da ne možeš imati djece.
Nisi mi rekao da je to nekakva osveta
čovjeku koji više uopće nije živ!
Obećao sam mu na samrtnoj postelji.
A mene si iznevjerio u našoj bračnoj postelji.
Da vidim jesam li shvatila.
Nećeš ni djecu ni sreću koju možemo imati zajedno
zato što si to tako obećao ocu?
Ja…
Reci.
Reci!
Tu se ne može ništa.
Onda vam hvala na razjašnjenju, Vaša Milosti.
Ako je mržnja prema ocu jača od onog što osjećaš prema meni…
Onda imaš pravo.
Tu se ne može ništa.
Mjesečnicu trebam dobiti za nekoliko dana.
Tad ćeš znati koji si zavjet prekršio
i kako ćemo provesti ostatak života.
Nesretno na okupu
ili sretno razdvojeni.
Najdraži čitatelju, pitanje.
Ima li što uzbudljivije od klađenja?
Jer često najveći rizik nosi najveću nagradu.
No okladite li se pogrešno,
može vam ostati samo kajanje.
-Pošalji na ovu adresu. -Hoću, Vaša Milosti.
Naravno, nikad ne možete biti sigurni
hoće li oklada donijeti bogatstvo ili propast
osim ako ne idete sigurnijim putem.
Ali kako sezona napreduje,
najveći kockari tek moraju pokazati karte.
Zato zadnjih dana nema mnogo tračeva!
Zapravo, ova autorica ni jedan događaj ne smatra vrijednim spomena.
Ni jedan događaj!
A moj ručak?
Bar nije rekla ništa grozno.
Ovo je mnogo gore.
Nije napisala ništa.
OKLADA ZA TRAČ?
Međutim, treba spomenuti
da vojvoda i vojvotkinja od Hastingsa još nisu zajedno primali goste.
Naši mladenci zacijelo su još u svom bračnom blaženstvu.
Tko bi im zamjerio!
I tko bi se začudio
da njihovi marni napori budu nagrađeni prinovom u roku od godine?
Dosad je svako Whistledowničino otkriće potjecalo s javnog događaja
gdje je bilo mnogo svjedoka.
-Kolumna o Marini bila je drukčija. -Osobna!
Tvoja mama nije sama pomogla Marini.
Nije! Znali su svi naši sluge.
Vjerojatno nije sluga.
Možda je trgovac!
Netko tko vam redovito dolazi u kuću
i nešto je vidio ili čuo.
Možda.
Onda moramo prilagoditi istražne metode!
Divno, Pen! Moram reći kraljici za novu teoriju.
Reci joj večeras na koncertu.
Znam da još ne izlaziš, ali mama bi te mogla pustiti.
-Kad raskrinkamo Whistledownicu… -Da! Vratit će nam se čast!
Moram kući.
Idem stražnjim stubama.
El!
Hvala ti.
Pisala sam generalu Langhamu i sve mu ispričala o Sir Georgeu.
Ako je častan…
-Pisali ste generalu? -Da.
Je li se i vojvoda potpisao na to pismo?
Pa… nije.
Ali…
Marina, što je?
General vam neće otpisati, Vaša Milosti.
Ne možete to znati!
Posvetit će pozornost vojvotkinjinim riječima. Mora.
Zar ste tako naivni?
Oprostite.
Veoma cijenim vašu pomoć, ali vi ne možete više ništa.
-Marina! -Gotovo je.
Već sam to prihvatila.
Hvala na trudu.
-Ne ideš na koncert? -Ne.
Večeras nisam raspoložen za glazbu i luksuz.
Ispričavam ti se.
Zar su na ulicama skakavci? Krv u Temzi?
Zar već dolazi sudnji dan?
Možda sam bio malo pregrub.
I žao mi je.
Samo si me htio zaštititi od mojih budalastih nagona.
Priznaješ da si bio budala?
-Ovo je zaista originalna isprika. -Ma šuti!
Sad možda patiš, ali to će proći.
Imaš ljubav cijele svoje obitelji.
I čast ti je netaknuta.
Uskoro ćeš je zaboraviti i bit će ti…
Kao da je nisi ni volio.
Kako su tebi služili ti savjeti?
Osim što su najcrnji i najdepresivniji koje sam u zadnje vrijeme čuo?
Na njima još treba raditi.
Začudila sam se što večeras želiš s nama.
A ja sam zahvalna što se suzdržavaš od kićenja perjem.
Lijepa si.
Eloise…
Traženje svog mjesta u društvu trebalo bi za mladu ženu biti uzbudljivo doba.
Ali ako nisi spremna, neću od tebe tražiti da glumiš.
Možda sam te forsirala.
Ne moramo požurivati debi ako nisi spremna.
Kraljica će doći na večerašnji koncert, zar ne?
Mislim da hoće.
Onda se veselim. Uzbudljivo je to doba, mama.
Jesi li spremna?
Jesam.
Pardon.
Sir Granville.
Bridgertone!
Oprostite.
Ispričavamo se.
Jednostavno, htio bih shvatiti vašu…
situaciju.
-Samo bih htio shvatiti. -Jednostavno je.
-Zaljubljen sam u lorda Wetherbyja. -Oženjeni ste!
Brak mojoj ženi daje slobodu i zaštitu.
Sretniji smo par od većine u ovoj prostoriji.
Što od lorda imaju mlade dame kojima se udvara?
Hoće li imati s njim takav sporazum? Što je s časti? I ljubavlju?
Što vi o tom znate?
Mi smo u stalnoj opasnosti. Svaki dan riskiram život zbog ljubavi.
Nemate pojma kako je to kad ste u sobi s nekim bez kog ne možete,
a osjećate se kao da vas dijeli ocean.
Pogledavate se, krišom dodirujete.
Ne možemo se ni nasmiješiti jedan drugomu
ako ne provjerimo gleda li tko.
Treba biti hrabar
za život izvan tradicionalnih očekivanja društva.
Vi govorite da činite to isto.
Ali možda se svodi na to.
Prazne riječi.
Veličanstvo, jasno je kao dan.
Ledi Whistledown je u bliskom kontaktu s društvom,
ali nije njezina članica. Ona je trgovkinja.
I to je sve?
Molim?
Više ne trebam vaše usluge.
Ali moja teorija…
Nije potrebna.
Angažirala sam službu s Bow Streeta da to istraži kako spada.
Raskrinkat će Whistledownicu i ona će platiti svoju drskost.
A štetni tračerski list napokon će se ugasiti.
Želite je ušutkati?
Mora učiniti još dobra!
Dijete, idi.
-Koliko traje koncert? -Tri sata? Četiri?
Ali ja sam već dovoljno čuo.
Ti si mi najdraži brat, znaš?
Stanimo da pokupim prijateljicu!
Prijateljicu?
Ne smijem je imati?
Ne sputavaju me društvena pravila!
Nemoj reći mami.
Zašto smo kod modistice?
Gđice Bridgerton!
Moja sestra Eloise. Vozimo je kući.
Kako je bilo večeras, ma chérie?
Pa... prema očekivanjima.
Grozno i strahovito dosadno.
Dakle, zato ne želite produljiti haljine?
Ondje su bili svi, a nisam vodila ni jedan zanimljiv razgovor.
Svi? Mislite, osim Featheringtona?
Da. Svi osim…
njih.
Tvoja mama nije sama pomogla Marini!
Nije! Znali su svi naši sluge.
Možda je trgovac!
Toj se ženi ne želim zamjeriti. Riječi su joj kao Sveto pismo!
Je li sve u redu, Eloise?
Jest.
SJEME BOROVICE
MASLAČAK
Marina? Možemo li razgovarati?
Marina? Jesi li još budna?
Marina!
Marina! Mama!
Mama, brzo!
Marina! Marina, ovdje sam.
Prijevod titlova: Petra Matić